钦定古今图书集成/历象汇编/庶征典/第008卷 > 文子 > 《精诚》
## 钦定古今图书集成/历象汇编/庶征典/第008卷 > 文子 > 《精诚》

《老子》曰：“天设日月，列星辰，张四时，调阴阳，日以暴之，
夜以息之，风以干之，雨露以濡之，其生物也，莫见其
所养而万物长，其杀物也，莫见其所丧而万物亡，此
谓神明，是故圣人象之，其起福也，不见其所以而福
起，其除祸也，不见其所由而祸除，稽之不得，察之不
虚，日计不足，岁计有馀，寂然无声，一言而动天下，是”
以无心动化者也。故精诚内形，气动于天，景星见，黄
龙下，凤凰至，醴泉出，嘉谷生，河不满溢，海不波涌，逆
天暴物，即日月薄蚀，五星失行，四时相乖，昼冥宵光，
山崩川涸，冬雷夏霜，天之与人有以相通，故国之殂
亡也。天文变世惑乱，虹蜺见，万物有以相连，精气有
以相薄。故神明之事，不可以智巧为“也，不可以强力
致也。故大人与天地合德，与日月合明，与鬼神合灵，
与四时合信。”怀天心，抱地气，执“《含和》不下堂而行”，
四海，变易习俗，民化迁善，若出诸己，能以神化者也。